recursal/SuperWikiNEXT-32B huggingface dataset:
சஞ்சயா இராசாராம்
**சஞ்சயா இராசாராம்** (*Sanjaya Rajaram*, பிறப்பு:1943) இந்திய மாநிலம் உத்திரப் பிரதேசத்தில் சிற்றூரொன்றில் பிறந்து மெக்சிக்கோவில் குடிமகனாக வாழும் வேளாண் அறிவியலாளர் ஆவார். இவருக்கு 2014ஆம் ஆண்டுக்கான, வேளாண்மையில் நோபெல் பரிசினை ஒத்த, **உலக உணவுப் பரிசு** வழங்கப்பட்டுள்ளது. 
இவரது ஆய்வு முயற்சிகளால் உலக கோதுமை உற்பத்தியை 200 மில்லியன் கோடி டன்னிற்கும் கூடுதலாக உயர்த்தியமைக்காக இந்தப் பரிசு அறிவிக்கப்பட்டுள்ளது. மெக்சிக்கோவில் உள்ள பன்னாட்டு மக்காச்சோளம் மற்றும் கோதுமை மேம்பாட்டு மையத்தில் தமது ஆய்வுகளின் மூலமாக குளிர்கால கோதுமை இரகத்திற்கும் வேனில்கால கோதுமை இரகத்திற்கும் ஒட்டு ஏற்படுத்தி புதிய ஒட்டுவீரிய கோதுமையை அறிமுகப்படுத்தினார்; இவை பலதரப்பட்ட வெப்பச் சூழல்களிலும் கூடுதலான மகசூல் தரக்கூடியவை.

*பசுமைப் புரட்சியின் தந்தை* என அறியப்படும் நார்மன் இ போர்லாக், பன்னாட்டு மக்காச்சோளம் மற்றும் கோதுமை மேம்பாட்டு மையத்தின் (சிஐஎம்எம்ஒய்டி) கோதுமைத் திட்டத்தை 1976-ம் ஆண்டு முதல் 2001-ம் ஆண்டு வரை வழிநடத்தி வந்தார். அவருக்குப் பிறகு அத்திட்டத்தின் இயக்குநர் பொறுப்பை ராசாராம் ஏற்றுள்ளார்.

இளமைக்காலமும் கல்வியும்
-----------------------

ராசாராம் 1943இல் உத்திரப் பிரதேசத்தின் சிற்றூர் ஒன்றில் வறிய விவசாயக் குடும்பத்தில் பிறந்தார். பள்ளிக்கல்வியில் சிறந்து விளங்கிய இராசாராம் வாரணாசி மாவட்டத்திலேயே முதலாவது மாணவராக விளங்கினார். மாநில அரசின் உதவித்தொகை பெற்று படித்து வந்த இராசாராம் கோரக்பூர் பல்கலைக்கழகத்தில் ஜான்பூர் கல்லூரியில் 1962இல் வேளாண்மையில் இளங்கலைப் பட்டம் பெற்றார். பின்னர் எம்.எஸ்.சுவாமிநாதனின் வழிகாட்டலில் புது தில்லியிலுள்ள இந்திய வேளாண் ஆராய்ச்சிக் கழகத்தில் 1964ஆம் ஆண்டு மரபியல் மற்றும் பயிர் வளர்ப்பில் முதுகலைப் பட்டம் பெற்றார். தொடர்ந்து ஆத்திரேலியாவில் சிட்னி பல்கலைக்கழகத்தில் முனைவர் பட்ட ஆய்வுகளை மேற்கொண்டார். அங்கிருந்து மெக்சிக்கோவில் போர்லாக் தலைமையிலான பன்னாட்டு மக்காச்சோளம் மற்றும் கோதுமை மேம்பாட்டு மையத்தில் பணியில் சேர்ந்தார்.

மேற்சான்றுகள்
-------------

1. 1 2 3 4  "The World Food Prize Borlaug Centennial Laureate". Centro Internacional de Mejoramiento de Maíz y Trigo (International Maize and Wheat Improvement Center). 18 சூன் 2014. 2014-07-25 அன்று மூலம் பரணிடப்பட்டது. 20 சூன் 2014 அன்று பார்க்கப்பட்டது.
2. ↑  "உலக உணவுப் பரிசு இணைய அறிவிப்பு". 2014-07-05 அன்று மூலம் பரணிடப்பட்டது. 2014-07-04 அன்று பார்க்கப்பட்டது.
3. ↑  "கோதுமை உற்பத்தியை உயர்த்திய இந்திய விஞ்ஞானிக்கு உலக உணவு விருது". தி இந்து (தமிழ்). 19 சூன் 2014. 20 சூன் 2014 அன்று பார்க்கப்பட்டது.
**அறிவியல் தகவல் தொடர்பு விருது (Science Communication Prize)** என்பது ஐரோப்பிய ஆணையத்தால் வழங்கப்படும் அறிவியல் படைப்புக்காக ஒவ்வோர் ஆண்டும் வழங்கப்படும் ஒரு விருதாகும்.

2004 ஆம் ஆண்டு அறிவியலுக்காக டெசுகார்ட்டெசு பரிசு என்ற பெயரில் இவ்விருது தொடங்கப்பட்டது. ஆனால் 2007 ஆம் ஆண்டு முதல் அறிவியல் எழுத்தாளருக்கான பரிசுக்கு பிரிக்கப்பட்டது. 

இது "பரிசு பெற்றவர்களுக்கான ஒரு பரிசு" ஆகும். விருதுக்கு முந்தைய ஆண்டிலிருந்து பிற விருது திட்டங்களை வென்றவர்களில் தகுதியானவர்களைத் தேர்ந்தெடுத்து இவ்விருது வழங்கப்படுகிறது. அறிவியல் பொது ஈடுபாடு, செய்தித்தாள் கட்டுரைகள் மற்றும் பிரபலமான அறிவியல் புத்தகங்கள் வெளியீடு , தொலைக்காட்சி நிகழ்ச்சிகள் மற்றும் வலைத்தளங்கள் உள்ளிட்ட ஒலி காட்சி ஊடகங்கள் மற்றும் "புதுமையான அறிவியல் நடவடிக்கை" உள்ளிட்டவை **அறிவியல் தகவல் தொடர்புடன்** தொடர்பு கொண்டுள்ளவையில் அடங்கும். 

பெறப்பட்ட முன்மொழிவுகள் அல்லது அறிவியல் ஆக்கங்கள் சோதிக்கப்பட்டு பரிந்துரைக்கப்பட்டவர்களின் ஒரு குறுகிய பட்டியல் அறிவிக்கப்படுகிறது. அதில் இருந்து ஐந்து இறுதிப் போட்டியாளர்கள் மற்றும் ஐந்து வெற்றியாளர்கள் ஒவ்வொரு ஆண்டும் டிசம்பர் மாதத்தில் நடைபெறும் பரிசு விழாவில் அறிவிக்கப்படுகிறார்கள்.

மேற்கோள்கள்
-----------

1. ↑  Research - EU Prize for excellence in science communication
2. ↑  European Science Awards, The 2007 Science Communication Prize (English) பரணிடப்பட்டது 2006-06-30 at the வந்தவழி இயந்திரம்

புற இணைப்புகள்
--------------

* அதிகாரப்பூர்வ ஐரோப்பிய ஒன்றிய தளம்
* FP6-2005-அறிவியல் மற்றும் சமூகம் -18: ரெனே டெஸ்கார்ட்ஸ் பரிசுகள் 2006. பரணிடப்பட்டது 2009-01-01 at the வந்தவழி இயந்திரம் முன்மொழிவுக்கு அழைப்பு விடுங்கள் பரணிடப்பட்டது 2009-01-01 at the வந்தவழி இயந்திரம்
உலகின் மிக உயரமான மலை முகடான எவரெசுட்டு மீது ஏறும் மலையேறிகள்.
சுவிட்சர்லாந்தின் மிக உயரிய ரோசா மலையின் மலை முகட்டிலிருந்து
**மலை முகடு** (Summit) என்பது உயரத்தில் தன்னைச் சுற்றியுள்ள அனைத்து இடங்களையும் விட உயர்ந்த இடமாகும். கணித முறையில், உயர அளவீட்டில் அண்மித்த பெருமம் ஆகும். இட அமைப்பியலில் *சிகரம்*, "வான் உச்சி", "acme", "apex", "peak", *summit* என்பன ஒத்த சொற்களாம்.

உலகின் மிக உயர்ந்த சிகரமாக எவரெசுட்டு சிகரம் உள்ளது; இதன் உயரம் கடல் மட்டத்திலிருந்து 8844.43 மீட்டர்கள் (29,029 அடி) ஆகும். இதனை அலுவல்முறையாக முதன்முதலில் ஏறி சாதனை புரிந்தவர் எட்மண்ட் இல்லரி. 1953இல் அவர் இச்சாதனையை நிகழ்த்தினார். பன்னாட்டு மலையேறுவோர் கூட்டமைப்பின் வரையறைப்படி மலை முகடொன்று 30 மீட்டர்s (98 அடி) மேலிருந்தாலே தனித்துவம் பெற்றதாகக் கொள்ளபடும். குறைந்தது 300 மீட்டர்s (980 அடி) உயர வேறுபாடு இருந்தால் தனி மலையாகக் கொள்ளப்படும். இவை கீழே தொகுக்கப்பட்டுள்ளன:

| கலைச்சொல் | உயர வேறுபாடு |
| --- | --- |
| கீழ் முகடு | < 30 மீ |
| தனித்த மலை முகடு | 30 மீ அல்லது மேல் |
| மலை | 300 மீ அல்லது மேல் |

|  |  |  |
| --- | --- | --- |
| குளிர்காலத்தில் ஈரானின் தாமாவந்து மலையின் முகடு | ஐக்கிய அமெரிக்காவின் நெவாடாவில் உள்ள மீயுயர் முகடு ஜெஃப் டேவிசு சிகரம் | எல்பிரஸ் மலையும் அதன் இரு மலை முகடுகளும் (காக்கேசியா, உருசியா) |

மேற்கோள்கள்
-----------

1. ↑  Lyons, Kate (2017-05-21). "Mount Everest's Hillary Step has collapsed, mountaineer confirms" (in en-GB). *The Guardian*. .
2. ↑  "Everest". *National Geographic*. 2017-12-10 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மலை முகடுகள்***   
என்பதின் ஊடகங்கள் உள்ளன. 

* Peak finder
* Summit Climbing Gear List
**மெ. அறிவானந்தன்** (பிப்ரவரி 17, 1938 - திசம்பர் 17, 2000) மலேசியத் தமிழ் எழுத்துலகில் தனக்கென தனி வழியை வகுத்துக் கொண்டு பல இலக்கியப் படைப்புகளை எழுதி வந்தவர். இவரது படைப்புகள் சிறுகதை, நாவல், வரலாற்று நாவல், நாடகம், நடிப்பு என்று பல கோணங்களில் விரிந்திருந்தன. இவர் வரலாற்று உண்மைகளைத் தேடி 20 வருடங்கள் பெரும்பயணம் செய்தவர். ஆயிரக்கணக்கான வரலாற்று நூல்களைத் திரட்டி, அரிய தகவல்களைப் பொறுக்கியெடுத்து தனது படைப்புகளில் இணைத்தவர்.

எழுத்துலக வாழ்வு
----------------

1952 இல் *தாய் உள்ளம்* என்ற சிறுகதையை தமிழ் முரசு மாணவர் மணிமன்ற மலரில் எழுதியதன் வழி எழுத்துலகில் புகுந்தவர். 1956 வரை மாணவர்களுக்காக எழுதினார். 1957 இல் இவரது முதல் நாவலான *மல்லிகா* நூல் வடிவம் கண்டது. அதன் பின் 1965 இல் *நெஞ்சைத் தொடாதே* என்ற நாவலை எழுதினார். புதுமை முயற்சியாக இவர் எழுதிய *மணி மண்டபம்* என்ற உருவகக் கதை மலேசியத் தமிழ் எழுத்துலகுக்கே ஒரு புது முயற்சியாக அமைந்திருந்தது. புதுடில்லியில் 1979 இல் நடைபெற்ற ஆஃப்ரோ-ஆசிய எழுத்தாளர் கருத்தரங்கில், மலேசியப் பிரதிநிதியாக் கலந்து கொண்ட இவர் *தற்கால மலேசிய இலக்கியம்* என்ற தலைப்பில் உரை நிகழ்த்தினார். அதே கருத்தரங்கில், வியட்நாம் அகதிகளைப் பின்னணியாகக் கொண்டு ஆங்கிலத்தில் எழுதி இவர் சமர்ப்பித்த *த போஃட் பீப்பள்* என்ற சிறுகதை பாராட்டைப் பெற்றது. இவரது யாகபூமி நாவல் மலேசிய நண்பன் ஞாயிறு பதிப்பில் 50 வார வரலாற்றுத் தொடராக வெளிவந்து வரலாற்று முத்திரை பதித்தது.

நாடக உலக வாழ்வு
---------------

இவர் எழுதிய *கூட்டுக்கு வெளியே* என்ற இலக்கிய நாடகம் இவருக்குப் பெரும் புகழை ஈட்டித் தந்தது. வானொலி நாடகங்கள் எழுதுவதில் பல புதுமைகளைக் கையாண்ட இவர் மலேசிய வானொலிக்கு நூற்றுக்கும் மேற்பட்ட நாடகங்களையும், மர்மத் தொடர் நாடகங்களையும் எழுதியுள்ளார். மலேசியத் தொலக்காட்சிகளுக்கும் நாடகங்களை எழுதி, தானும் பங்கேற்று நடித்துள்ளார். மேடை நாடகங்களையும் எழுதி நடித்துள்ளார்.
*இணைந்த கரங்கள்* என்ற மலேசிய மேடை நாடகத்தின் கதை, உரையாடல், பாடல்களை எழுதி, அதில் வில்லன் பாகமேற்று நடித்ததன் வழி, இவர் ஒரு எழுத்தாளர் மட்டுமல்ல, ஒரு சிறந்த நாடக நடிகன் என்பதையும் நிரூபித்தார். 1975 இல் மலாயா பல்கலைக்கழக ஆய்வரங்கில் அரங்கேறிய *ஒரு இன்ஸ்பெக்டர் வந்தார்* என்ற இவரது புதுமை நாடகம், மலேசிய நாடக வரவாற்றில் ஒரு புரட்சியை ஏற்படுத்தியது.

எழுதிய வானொலி நாடகங்களில் சில
-----------------------------

* *வாழ்க்கைப் புயல்* (மர்மத் தொடர் நாடகம்)
* *மர்மவலை* (மர்மத் தொடர் நாடகம்)
* *சொக்கத் தீவு* (மர்மத் தொடர் நாடகம்)
* *பைரவன் தீவு* (மர்மத் தொடர் நாடகம்)

எழுதிய தொலைக்காட்சி நாடகங்களில் சில
-----------------------------------

* *இன்ஸ்பெக்டர் சேகர்*
* *குறள்வழி*

எழுதிய மேடை நாடகங்களில் சில
---------------------------

* *இணைந்த கரங்கள்*

வெளிவந்த நூல்கள்
----------------

* *மல்லிகா* (நாவல்) ´
* *நெஞ்சைத் தொடாதே* (நாவல்)
* *சங்கமம்* (குறுநாவல்)
* *யாக பூமி* (வரலாற்று நாவல்)

உசாத்துணை
---------

* மலேசியத் தமிழ் எழுத்துலகம் தளத்தில் அறிவானந்தன் பக்கம் பரணிடப்பட்டது 2016-03-05 at the வந்தவழி இயந்திரம்
Bilateria 

**மலை முயல்** (*Lepus timidus*), அல்லது **நீல முயல்** அல்லது **தூந்திர முயல்** அல்லது **வேறுபடும் முயல்** அல்லது **வெள்ளை முயல்** மற்றும் **அயர்லாந்து முயல்** என்பது ஒரு ஆர்ட்டிக் சார்ந்த முயல் ஆகும். இது துருவ மற்றும் மலைசார்ந்த வாழ்விடங்களுக்கு தகவமைந்துள்ளது.

பரவல்
-----

இந்த இனம் ஃபென்னோஸ்கான்டியா முதல் கிழக்கு சைபீரியா வரை பரவியுள்ளது. மேலும் பிரிக்கப்பட்ட நிலையில் இவை ஆல்ப்ஸ், அயர்லாந்து, ஸ்காட்லாந்து, பால்டிக் பகுதிகள், வடகிழக்கு போலந்து மற்றும் ஜப்பானின் ஹொக்கைடோ தீவு ஆகிய பகுதிகளில் காணப்படுகின்றன. மலை முயலானது நியூசிலாந்து, ஐஸ்லாந்து, ஷெட்லாந்து, ஒர்க்னே, ஐஸில் ஆஃப் மென், பீக் மாவட்டம், ஸ்வால்பார்ட், கெர்குவேலென் தீவுகள், க்ரோசெட் தீவுகள் மற்றும் ஃபாரோ தீவுகள் ஆகிய பகுதிகளுக்கும் அறிமுகப்படுத்தப்பட்டுள்ளது. ஆல்ப்ஸ் மலைகளில் மலை முயலானது பகுதி மற்றும் கால நிலையை பொறுத்து 700 முதல் 3800 மீட்டர் வரை உள்ள உயரங்களில் வாழ்கிறது.

விளக்கம்
--------

குளிர்கால ரோமத்துடன் பொருட்களால் அடைக்கப்பட்ட உடலுடன் ஒரு மலை முயல்
ஐரோப்பிய முயலை விட சற்று சிறியதாக இருப்பினும் மலை முயலானது ஒரு பெரிய இனமாகும். இது 45 முதல் 65 சென்டிமீட்டர் நீளம் இருக்கும். இதன் வாலின் நீளம் 4 முதல் 8 சென்டி மீட்டர் நீளம் இருக்கும். இதன் எடை 2 முதல் 5.3 கிலோகிராம் இருக்கும். ஆண் முயல்களை விட பெண் முயல்கள் சற்று எடை அதிகமாக இருக்கும். கோடை காலத்தில் எல்லா மலை முயல்களும் பல்வேறு விதமான பழுப்பு நிற ரோமத்துடன் காணப்படும். குளிர்காலத்திற்கு தயாராவதற்காக இவற்றின் ரோமமானது வெள்ளை (அல்லது பெரும்பாலும் வெள்ளை) நிறத்திற்கு மாறும். வால்கள் வருடம் முழுவதும் வெள்ளையாகவே இருக்கும். ஆனால் ஐரோப்பிய முயல்களின் (*Lepus europaeus*) வாலின் மேல் பகுதி கருப்பாக இருக்கும். இதன் மூலம் இந்த இரண்டு இனங்களையும் நம்மால் பிரித்தறிய முடியும். மலை முயலின் துணையினமான அயர்லாந்து மலை முயல் (*Lepus timidus hibernicus*) வருடம் முழுவதும் பழுப்பு நிறமாகவே இருக்கும். அரிதாகவே சில முயல்கள் வெள்ளை நிறத்திற்கு மாறும். அயர்லாந்து முயல்கள் தங்க நிற வேறுபாட்டுடன் காணப்படலாம். முக்கியமாக ரத்லின் தீவில் காணப்படும் அயர்லாந்து முயல்கள் அத்தகைய வேறுபாட்டுடன் காணப்படலாம்.

உசாாத்துணை
----------

1. ↑  Hoffman, R.S.; Smith, A.T. (2005). "Order Lagomorpha". in Wilson, D.E.; Reeder, D.M. *Mammal Species of the World: A Taxonomic and Geographic Reference* (3rd ). Johns Hopkins University Press. பக். 204. பன்னாட்டுத் தரப்புத்தக எண்:978-0-8018-8221-0. இணையக் கணினி நூலக மையம்:62265494. .
2. ↑  Lagomorph Specialist Group (1996). "*Lepus timidus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம்.
3. ↑  Long, John L. (2003). *Introduced Mammals of the World: Their History, Distribution and Influence.* Cabi Publishing (ISBN 9780851997483)
4. ↑  www.divinefrog.co.uk, Divine Frog Web Services. "Hare Preservation Trust".
5. ↑
6. ↑  Rehnus, M.: *Der Schneehase in den Alpen. Ein Überlebenskünstler mit ungewisser Zukunft*, Haupt Verlag, Bern 2013, ISBN 978-3-258-07846-5, p. 21
7. 1 2  "Mountain Hare". ARKive. 2010-03-28 அன்று மூலம் பரணிடப்பட்டது. January 28, 2010 அன்று பார்க்கப்பட்டது.
8. ↑  Macdonald, D.W.; Barrett , P. (1993). *Mammals of Europe*. New Jersey: Princeton University Press. பன்னாட்டுத் தரப்புத்தக எண்:978-0-691-09160-0.
**சஞ்சனா சிங்** (*Sanjana Singh*, பிறப்பு : 23 பிப்ரவரி 1986) என்பவர் ஒரு இந்தியத் திரைப்பட நடிகையாவார். இவர் பல்வேறு தமிழ் திரைப்படங்களில் தோன்றியுள்ளார். 2009 ஆம் ஆண்டு வெளியாகி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார்.

தொழில்
------

2009 ஆம் ஆண்டில் இயக்குனர் பன்னீர்செல்வம் இயக்கி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார். அப்படத்தில் இவர் தன் கணவரால் பாலியல் தொழிலுக்கு கட்டாயப்படுத்தப்படும் ஒரு பாத்திரத்தில் நடித்திருந்தார். இவரது நடிப்பு விமர்சன ரீதியாக பாராட்டப்பட்டது. அடுத்ததாக கோ படத்தில் ஒரு சிறப்பு தோற்றத்தில் தெலுங்கு பெண்ணாக நடித்தார், இதில் "அக நக" பாடலில் பல நடிகர்களுடன் நடித்தார்.

2010ஆம் ஆண்டில், "மறுபடியும் ஓரு காதல்", "வெயிலோடு விளையாடு" , மயங்கினேன் தயங்கினேன் ஆகிய படங்களில் குத்தாட்டப் பாடல்களுக்கு ஆட ஒப்பந்தமானார். குற்றவியல் பரபரப்பூட்டும் திரைப்படமான "யாருக்கு தெரியும்" படத்தில் இவர் நடிகர் ஹரிஷ் ராஜ் உடன் நடித்தார். தயாரிப்பாளர்கள் இரண்டாவது முறையாக இந்த படத்தில் பாத்திரத்தில் நடிக்க இவரை அணுகிய பின்னரே இவர் படத்தில் நடிக்க ஒப்புக்கொண்டார். இயக்குநர் அதியமான் இயக்கிய "தப்புத் தாளங்கள், காதல் பாதை" படத்தில் தலைவாசல் விஜயின் இரண்டாவது மனைவியாக நடித்தார். சி. எஸ். அமுதன் இயக்கிய தமிழ் படம் படத்திலும், கருணாசின் "ரகளபுரம்" படத்திலும், மீண்டும் சி. எஸ் அமுதனின் ரெண்டாவது படம் என்ற படத்திலும், சன் தொலைக்காட்சியின் கிராமத்தில் ஒரு நாள் என்ற நிகழ்ச்சியிலும் இடம்பெற்றார்.

திரைப்படவியல்
-------------

* குறிப்பில் ஏதும் இல்லா எல்லா படங்களும் தமிழ் படங்களாகும்.

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2009 | ரேனிகுண்டா | ஊமையான பெண்ணின் பெயர் சொல்லப்படாத அக்காள் |  |
| 2011 | கோ | குடிபோதையில் உள்ள தெலுங்குப் பெண் | சிறப்பு தோற்றம் |
| 2012 | காதல் பாதை |  |  |
| மயங்கினேன் தயங்கினேன் |  | சிறப்பு தோற்றம் |
| மறுபடியும் ஒரு காதல் |  | சிறப்பு தோற்றம் |
| யாருக்குத் தெரியும் | பாஷா / கனிகா | கன்னடத்தில் *சேலஞ்ச்* என்றும், மலையாளத்தில் *120 மினிட்ஸ்* என்று உருவானது |
| 2013 | ரகளபுரம் | ஸ்வேதா |  |
| 2014 | வெற்றிச் செல்வன் |  |  |
| அஞ்சான் | சிந்து |  |
| விஞ்ஞானி |  |  |
| மீகாமன் | ரானேவின் மனைவி |  |
| 2015 | இரவும் பகலும் வரும் | ஹம்சா |  |
| *தோடா லுட்ஃப் தோடா இஷ்க்* |  | இந்தி படம், சிறப்பு தோற்றம் |
| தனி ஒருவன் | அம்முலு |  |
| 2016 | வேலைன்னு வந்துட்டா வெள்ளக்காரன் |  | சிறப்பு தோற்றம் |
| 2017 | சக்க போடு போடு ராஜா | ஹம்சா |  |
| 2020 | மானே தேனே பேயே |  |  |
|

குறிப்புகள்
-----------

1. ↑  "Sanjana waits for meaty roles". *behindwoods.com*. 21 February 2012.. பார்த்த நாள்: 7 April 2014.
2. ↑  "A brutal take -- Renigunta". *தி இந்து*. 2009-12-11. 15 December 2009 அன்று மூலம் பரணிடப்பட்டது. 7 April 2014 அன்று பார்க்கப்பட்டது. Unknown parameter `|=` ignored (உதவி)
3. ↑  "'Yaarukku Theriyum' (Tamil)". newindianexpress.com. 7 April 2014 அன்று பார்க்கப்பட்டது.
**பனப்பாக்கம் அனந்தாச்சார்லு** (*Panapakkam Anandacharlu*, 5 ஆகத்து 1843 - 4 சனவரி 1908)  என்பவர் ஒரு இந்திய வழக்கறிஞர், விடுதலைப் போராட்ட வீரர், இந்திய தேசிய காங்கிரசின் ஆரம்பகால தலைவர்களில் ஒருவர். இவர் 1891 இல் நடைபெற்ற இந்திய தேசிய காங்கிரசின் நாக்பூர் மாநாட்டின் தலைவராக இருந்தார்.

ஆரம்ப கால வாழ்க்கை
------------------

அனந்தாச்சார்லு மதறாஸ் மாகாணத்தின் சித்தூர் மாவட்டத்தில் கட்டமஞ்சி என்ற சிற்றூரில் ஒரு பிராமண குடும்பத்தில் பிறந்தார். சிறு வயதிலேயே மதறாசுக்கு குடிபெயர்ந்த இவர், கயாலி வெங்கடபதி என்ற முன்னணி மதறாஸ் வழக்கறிஞரிடம் பயிற்சி பெற்றார். 1869 இல் மதறாஸ் உயர் நீதிமன்ற வழக்கறிஞராக பதிவு செய்து கொண்டு வழக்கறிஞர் பணியைத் தொடங்கினார்.

சட்ட வாழ்க்கை
-------------

1869 ஆம் ஆண்டு சென்னை உயர் நீதிமன்ற வழக்கறிஞராக சேர்ந்த பிறகு விரைவில் அனந்தாச்சார்லு முக்கியமான ஒரு வழக்கறிஞராக உருவெடுத்தார். 1899 ஆம் ஆண்டு இவரது அறையில்தான் மதறாஸ் வழக்கறிஞர்கள் சங்கம் துவக்கபட்டது.

அனந்தாச்சார்லு ராய் பகதூர் ஆக்கப்பட்ட தகவல் உள்ளது. மேலும் இவருக்கு 1897 இல் சிஐஇ (இந்தியப் பேரரசின் தோழன்) என்ற கௌரவும் வழங்கப்பட்டது.

அரசியல் வாழ்க்கை
----------------

அனந்தாச்சார்லுவுக்கு ஆரம்பத்திலிருந்தே அரசியலிலும் பத்திரிகைத் துறையிலும் ஆர்வம் இருந்தது. *நேட்டிவ் பப்ளிக் ஒபினியன்* மற்றும் *மதராசி* போன்ற இதழ்களில் தொடர்ந்து எழுதிவந்தார். 1878 ஆம் ஆண்டில், *[[தி இந்து]வைத்]* தொடங்குவதில் ஜி. சுப்பிரமணிய ஐயர், சேலம் சி. விஜயராகாவாச்சாரியார் ஆகியோருக்கு உதவினார், மேலும் அதில் அவ்வப்போது எழுதி வந்தார்.

இவர் 1884 இல் திருவல்லிக்கேணி இலக்கிய சங்கத்தையும் (அதன் தலைவராகவும் தேர்ந்தெடுக்கப்பட்டார்), மதறாஸ் மகாஜன சபையையும் நிறுவினார். 1885 இல் பம்பாயில் நடைபெற்ற இந்திய தேசிய காங்கிரசின் முதல் அமர்வில் கலந்துகொண்ட 72 பிரதிநிதிகளில் இவரும் ஒருவர். இவர் 1891 இல் **இந்திய** **தேசிய** **காங்கிரசின்** **நாக்பூர்** மாநாட்டில் கலந்துகொண்டார், அதில் இவர் தலைவராக தேர்ந்தெடுக்கப்பட்டார். 1906ல் காங்கிரசு பிளவுபட்டபோது இவர் மிதவாதிகளின் பக்கம் இருந்தார். இருப்பினும், பிரிந்த சில காலத்திலேயே இவர் இறந்தார்.

குறிப்புகள்
-----------

1. ↑  "Past Presidents – P. Ananda Charlu". *Indian National Congress*. aicc.org.in. 9 November 2016 அன்று மூலம் பரணிடப்பட்டது. 16 May 2017 அன்று பார்க்கப்பட்டது.
**அறிவழகன் வெங்கடாசலம்** என்பவர் ஒரு தமிழ்த் திரைப்பட இயக்குனர் ஆவார்.

இளமைக்காலம்
-----------

கோயம்புத்தூரில் பிறந்த இவர் திருச்சியில் இளநிலை கணினி பட்டப்படிப்பினை படித்தார். பின்னர் சென்னையில் அமைந்துள்ள எம்.ஜி.ஆர் அரசு திரைப்படக்கல்லூரியில் இயக்குதல் துறையில் பட்டம் பெற்றார். திரைப்படக்கல்லூரியில் இவர் எழுதி இயக்கிய 'புதினம்' என்னும் குறும்படம் அவருக்கு தமிழக அரசு விருதினை பெற்று தந்தது. இவர் இயக்குனர் ஷங்கரிடம் உதவி இயக்குனராக 'பாய்ஸ்' மற்றும் 'அந்நியன்' போன்ற திரைபடங்களில் பணியாற்றினார்.

திரைப்படத்துறை
--------------

திரைப்படக்கல்லூரியில் இவர் எழுதி இயக்கிய 'புதினம்' என்னும் குறும்படம் அவருக்கு தமிழக அரசு விருதினை பெற்று தந்தது. இவர் இயக்குனர் ஷங்கரிடம் உதவி இயக்குனராக 'பாய்ஸ்' மற்றும் 'அந்நியன்' போன்ற திரைபடங்களில் பணியாற்றினார். இவர் இயக்கிய முதல் திரைப்படமான 'ஈரம்' திரைப்படத்திற்கு சங்கர் எஸ் பிக்சர்ஸ் சார்பாக தயாரிக்க பெரும் வெற்றி பெற்றது. இவரின் 'ஈரம்' திரைப்படம் தமிழ் சினிமா வரலாற்றில் மிக முக்கிய திகில் திரைப்படமாக பதிவானது. விஜய் தொலைக்காட்சியின் சிறந்த திரைக்கதை மற்றும் இயக்கத்திற்கான விருதினை இயக்குனர் அறிவழகன் பெற்றார். ஆஸ்கார் பிலிம் ரவிசந்திரன் தயாரிப்பில் அடுத்த படமான 'வல்லினம்' துணிச்சலான கதையைக்கொண்டு வெளிவந்து அனைத்து தரப்பிலும் வெற்றி பெற்றது.

திரைபடங்கள்
-----------

| வருடம் | திரைப்படம் |
| --- | --- |
| 2009 | ஈரம் |
| 2014 | வல்லினம் |
| 2016 | ஆறாது சினம் |
| 2017 | குற்றம் 23 |

மேற்கோள்கள்
-----------

1. ↑  ஈரம் பட இயக்குநர்
Ashby Technique Visual Representation. ஆசுபி நுட்பம்
**ஆசுபி நுட்பம்** (*Ashby technique*) என்பது மனிதர்களில் உள்ள இரத்த சிவப்பணுக்களின் அளவு மற்றும் ஆயுட்காலம் ஆகியவற்றை நிர்ணயிக்கும் முறைகளுள் ஒன்றாகும். இது முதன்முதலில் மருத்துவர் வினிப்ரெட் ஆசுபியால் 1919-ல் அறிமுகப்படுத்தப்பட்டது. இந்த நுட்பம், வெவ்வேறு இரத்தக் குழுவின் இணக்கமான நன்கொடையாளரின் சிவப்பு இரத்த அணுக்கள் ஏற்பவருக்கு செலுத்தி சோதனை செய்யப்படுகிறது. இரத்த அணுக்கள் செலுத்தியபின்னர் பெறுநருக்குச் செலுத்துவதை உள்ளடக்கியது. இதன் பிறகு அவ்வப்போது இரத்த பரிசோதனை செய்யப்படுகிறது. மீதமுள்ள நன்கொடை உயிரணுக்களின் எண்ணிக்கையைத் தீர்மானிக்கச் சிவப்பு அணுக்களின் வேறுபட்ட திரட்டல் பயன்படுத்தப்படுகிறது. இது உயிர்வாழும் விகிதத்தைத் தீர்மானிக்க அனுமதிக்கிறது. இது கதிரியக்க அணுக்கரு தொழில்நுட்பத்தை உள்ளடக்கியதல்ல. மேலும் சரியான சிவப்பு இரத்த அணுக்களின் ஆயுட்காலத்தை வெற்றிகரமாக நிறுவுவதற்கான முதல் நுட்பமாகும். குறிப்பாக, ஓ குருதி குழும இரத்தம் முதலில் வகை ஏ அல்லது பிக்கு மாற்றப்படுகிறது. அடுத்தடுத்த இரத்த மாதிரிகளில், நோயாளியின் சொந்த ஏமற்றும் பி இரத்த அணுக்கள் *ஆன்டி-ஏ* அல்லது *ஆன்டி-பி* குருதித் தெளியம் மூலம் ஒருங்கிணைத்து அகற்றப்படுகின்றன. காலத்தின் செயல்பாடாக மீதமுள்ள நானாக்ளூட்டினேட்டட் வகை ஓ உயிரணுகளின் எண்ணிக்கை இரத்த அணுக்களின் உயிர்வாழ்வு விகிதத்தை வரையறுக்கிறது. இந்த நுட்பம் இரண்டாம் உலகப் போரின் போதும் அதற்குப் பிறகும் பரவலாகப் பயன்படுத்தப்பட்டது, ஆனால் நன்கொடையாளர் இரத்தத்தைப் பயன்படுத்துவதால் ஏற்படும் ஆபத்துகள் காரணமாக, ஒருவரின் சொந்த இரத்தத்தை அடையாளமிடும் நுட்பங்களால் சமீபத்தில் இம்முறை மாற்றப்பட்டது.

மேற்கோள்கள்
-----------

1. ↑  Winifred, Ashby (1919). "The Determination of the Length of Life of Transfused Blood Corpuscles in Man". *J Exp Med* **29** (3): 267–281. doi:10.1084/jem.29.3.267. பப்மெட்:19868318.
2. ↑  Franco RS (February 2009). "The measurement and importance of red cell survival". *Am. J. Hematol.* **84** (2): 109–14. doi:10.1002/ajh.21298. பப்மெட்:19025796.

மேலும் படிக்க
-------------

* Winifred, Ashby (1919). "The Determination of the Length of Life of Transfused Blood Corpuscles in Man". *J Exp Med* **29** (3): 267–281. doi:10.1084/jem.29.3.267. பப்மெட்:19868318.
* Winifred A. (1921). "Study of Transfused Blood: I. The Periodicity in Eliminative Activity Shown by the Organism". *J. Exp. Med.* **34** (2): 127–146. doi:10.1084/jem.34.2.127. பப்மெட்:19868544.
* Winifred A. (1921). "Study of Transfused Blood: Ii. Blood Destruction in Pernicious Anemia". *J. Exp. Med.* **34** (2): 147–166. doi:10.1084/jem.34.2.147. பப்மெட்:19868545.
**அறிவாற்றல் நரம்பு விஞ்ஞானம்** (*cognitive neuroscience*) என்பது அறிவாற்றல் உளவியலின் ஒரு பிரிவு. இது மன செயல்பாட்டின்போது மூளையின் அமைப்பையும் செயல்களையும் விவரிக்கிறது. அறிவாற்றல் உளவியல் என்னும் அறிவியலில் உயிரினங்களின் அறிவாற்றல் திறன்களான தகவல் சேமிப்பு, படைப்பாற்றல், மொழி உற்பத்தி, மக்களையும் பொருட்களையும் அடையாளம் காணுதல், பகுத்தறிதல், தீர்வு காணுதல் போன்ற செயல்களுக்கு எவ்வாறு மூளை மன செயல்முறைகள் பொறுப்பாகின்றன என்பதை அறியலாம். காயம்பட்ட மூளையிலும் நரம்புகளிலும் ஏற்படும் செயல்பாட்டை வைத்து, இயல்பான மனநிலை செயல்பாடுகளை ஊகிக்கலாம். மூளை காயமடைந்த நோயாளிகளை ஆய்வு செய்வதன் மூலமும் அவர்களின் குறையுடைய செயல்பாடுகளைக் கூர்ந்து கவனிப்பதன் மூலமும் சான்றுகள் கிடைக்கும்.

வெவ்வேறு மூளைப் பகுதியில் காயமடைந்த இரு நோயாளிகள் வெவ்வேறு குறையுடைய செயல்களை வெளிப்படுத்துவர். முதல் நோயாளிக்கு அச்சு எழுத்துக்களைப் படிப்பது கடினமாயிருந்தால் இரண்டாவது நோயாளிக்கு அச்சு எழுத்துக்களைப் படிப்பது எளிதாயிருக்கும். ஆனால் பேசுவதைப் புரிந்து கொள்வது கடினமாயிருந்து. முதல் நோயாளியோ பேசுவதை எளிதாகப் புரிந்து கொண்டார். இதிலிருந்து விஞ்ஞானிகள் மூளையில் பேச்சைப் புரிந்து கொள்ள தனிப்பகுதி இருப்பதைக் கண்டறிந்தனர். 
மேலும் மூளையின் ஒவ்வொரு பகுதியும் ஒவ்வொரு வேலைக்குச் சிறப்பான முறையில் அமைந்திருக்கிறது என்பதைக் கண்டறிந்தனர். இது அறிவாற்றல் நரம்பு உளவியலை அறிவாற்றல் நரம்பு விஞ்ஞானத்திலிருந்து வேறுபடுத்தியது. ஆனால் குறிப்பாகப் புலனுணர்வு நிகழ்வுகள் அடிப்படையில் நரம்பியல் வழிமுறைகளைக் கண்டறிவதில் கவனம் செலுத்தியது.

சான்றுகள்
---------
பனசங்கரி கோயில் அமர்கோல், கர்நாடகா
**பனசங்கரி கோயில்** ( *Banashankari Temple* )  தேவி பனசங்கரிக்கு அர்ப்பணிக்கப்பட்ட ஒரு பழங்காலக் கோயிலாகும். இக்கோயில் திராவிட பாணிக்குரிய கலை அம்சங்களுடன் திகழ்கிறது.

அமைவிடம்
--------

அமர்கோல், கர்நாடகாவின் தார்வாடு-ஹூப்ளி இடையில் ஹூப்ளி நகர மையத்திலிருந்து சுமார் 9 கி.மீ. தொலைவில் நவநகரை ஒட்டி அமைந்துள்ளது. அமர்கோலில் உள்ள இக்கோயிலிருந்து உன்கால் ஏரியும் சந்திரமௌலீசுவரர் கோயிலும் அருகில் உள்ளது.

கோயில் அமைப்பு
--------------

 பனசங்கரி கோயில் அமர்கோல், கர்நாடகா
 பனசங்கரி கோயில் அமர்கோல், கர்நாடகா
கோயிலுக்கு அருகில் புகழ்பெற்ற சிற்பி ஜெகனாச்சாரியால் கட்டப்பட்ட சங்கரலிங்கர் கோயில் உள்ளது. 

13 ஆம் நூற்றாண்டின் முற்பகுதியில், கட்டப்பட்ட இக்கோயில் இந்துக் கோயில் கட்டிடக்கலை பாணியிலுள்ளது. செவ்வக வைர வடிவத்தைக் கொண்ட ஒரு சதுர அமைப்பில் கட்டப்பட்டுள்ளது. அருகிலுள்ள ஹங்கல் பிள்ளையார் கோயில், இட்டகி மகாதேவர் கோயில் போன்றவையும் இதே போன்ற அமைப்பைக் கொண்டுள்ளது. கோயிலில் இந்தியத் தொல்லியல் ஆய்வகம் மூலம் பாதுகாப்பு மற்றும் மறுசீரமைப்பு பணிகள் நடந்து வருகின்றன.

மேலும் காண்க
------------

* அன்னிகேரி
* பங்கபுரம்
* ஆவேரி
* ஹூலி
* குந்தோல்
* இலட்சுமேசுவரம்
* மேலைச் சாளுக்கியர்
* சந்திரமௌலீசுவரர் கோவில் ஹூப்ளி
* கதக்
* இலக்குண்டி

மேற்கோள்கள்
-----------

1. 1 2  "TEMPLES BEING MANAGED BY THE UNION GOVERNMENT". 2008-09-15 அன்று பார்க்கப்பட்டது.
2. ↑  "ABOUT TWIN CITY, Amargol". 4 July 2008 அன்று மூலம் பரணிடப்பட்டது. 2008-09-15 அன்று பார்க்கப்பட்டது.
3. ↑  "Alphabetical List of Monuments - Karnataka - Dharwad, Dharwad Circle, Karnataka". 2008-09-15 அன்று பார்க்கப்பட்டது.
சமமட்ட சந்திப்பு உடன் குழப்பிக் கொள்ளாதீர்கள்.
இந்தியாவில் உள்ள கையால் இயக்கப்படும் சமமட்டக் கடவு
**சமமட்டக் கடவு** (ஆங்கிலம்: *level crossing*) என்பது, இரும்புப்பாதையில் சாலை குறுக்கிடும் /குறுக்குவெட்டும் இடத்தை குறிக்கும். இவ்விடம் சாலையில் ஓடும் வாகனங்களும், இரும்புப்பாதையில் ஓடும் தொடருந்தும், கடக்க ஏதுவாக ஒரே மட்டத்தில் இருக்கும். இதை எளிய தமிழில் **இரும்புப்பாதைக்  கடவு** (ஆங்கிலம்: *railway crossing*, *railroad crossing*) எனவும் குறிப்பிடுகிறார்கள்.

பாதுகாப்பான சமமட்டக் கடவுக்கான எச்சரிக்கை குறியீடு 
பாதுகாப்பிலா சமமட்டக் கடவுக்கான எச்சரிக்கை குறியீடு

மேலும் படிக்க
-------------

* இடைவெட்டுச் சந்தி
* Automatic full barriers
* Billups Neon Crossing Signal
* Boom barrier
* Crossbuck
* Four-quadrant gate
* Grade separation
* Category:Level crossing accidents
* Whistle post
* Lists of rail accidents

* List of train accidents by death toll

* List of road accidents
* Wigwag
* Winston Churchill Avenue, a street crossing an airport runway

மேற்கோள்கள்
-----------

புத்தகப் பட்டியல்
-----------------

* Hall, Stanley; van der Mark, Peter. *Level Crossings*. Shepperton: Ian Allan Publishing. பன்னாட்டுத் தரப்புத்தக எண்:978-0-7110-3308-5.

வெளி இணைப்புகள்
---------------

* Web Accident Prediction System - Highway-rail crossing data from the U.S. Federal Railroad Administration, Office of Safety Analysis
**அல்லா கெனெரிகோவ்னா மாசேவிச்** *(Alla Genrikhovna Masevich)* (அக்தோபர் 9, 1918 — மே 6, 2008) ஒரு சோவியத் உருசிய வானியலாளர் ஆவார். இவர் மாஸ்கோ அரசு கல்வியியல் பல்கலைக்கழகத்தில் தன் இளவல் பட்டம் பெற்றார். இவர் 1952 இல் சோவியத் அறிவியல் கல்விக்கழகத்தின் வானியல் மன்ற உதவித் தலைவராக இருந்தார். இவர் விக்தர் அம்பர்த்சுமியானுடன் நெருக்கமாக இணைந்து பணியாற்றினார். இவர் 1972 இல் மாஸ்கோ புயலக்கை, புவிப்பரப்பியல் நிறுவனத்தில் புவியளக்கையியல் பேராசிரியராக விளங்கினார்.

இவர் முதல் உருசியச் செயற்கைக்கோள்களை (1956-57) வானில் நோக்கும் குழுக்களை உருவாக்கினார்.[]

மேற்கோள்கள்
-----------

1. ↑   *History of Astronomy An Encyclopedia*. Garland Publishing. 1997. பக். 320. பன்னாட்டுத் தரப்புத்தக எண்:0-8153-0322-X. .

தகவல் வாயில்கள்
---------------

* Karl Ledersteger, in *Astronomische und Physikalische Geodäsie (Erdmessung)*. Band V von Jordan-Eggert-Kneissl, Handbuch der Vermessungskunde. Verlag J. B. Metzler, Stuttgart 1969, DNB 456892842.
* A.G.Massewitsch (1957): *Aufbau und Evolution der Unterriesen*
* JPL-Datenbank: Asteroid 1904 Massevitch (1972 JM)
**கனடாவின் சமூக அமைப்பு** கட்டமைப்பை நோக்கினால், ஆங்கிலேயர்களே (ஐக்கிய இராச்சியத்தில் இருந்து வந்தவர்கள்) பணவசதி, அரசியல் அதிகாரம், சமூக முன்னுரிமை கொண்டவர்களாக விளங்குகின்றார்கள். அவர்களுக்கு அடுத்து, பிற ஐரோப்பியர்களும், யூதமக்களும் விளங்குகின்றார்கள். 

  

கனடாவிற்கு குடியேறிய ஆங்கிலேயர்களில் குறிப்பிடத்தக்க விழுக்காட்டினர், அமெரிக்கர்களை போலன்றி இங்கிலாந்துக்கு சார்பானவர்கள் (Loyalists) என்பது குறிப்பிடத்தக்கது. இவர்கள், இங்கிலாந்து சமூக கட்டமைப்பின் மேல்வர்க்கம் எனலாம். மேலும், அமெரிக்கப் புரட்சியின் போது இங்கிலாந்துக்கு சார்பானோர் இங்கு வந்து குடியேறினர். 

  

தனியார் கல்விக்கூடங்கள், அரசு, வர்த்தகங்கள் மற்றும் ஊடகங்களை தங்கள் ஆளுமைக்குள் உட்படுத்துவதன் மூலம் அதிகார வர்க்கத்தினர் தங்களை நிலை நிறுத்திக் கொள்கின்றார்கள். மிகச் சிறிய எண்ணிக்கையான குடும்பங்களே கனடாவின் பெரும்பான்மையான செல்வத்தை கொண்டிருக்கின்றார்கள். மேலும், கனடிய சமூகத்தில் இருக்கும் ஏற்றத்தாழ்வு அமெரிக்காவில் இருக்கும் ஏற்றத்தாழ்வை விட பெரியது என்பதும் குறிப்பிடத்தக்கது. 

  

பொதுவாக, கனடாவிற்கு புதிதாக குடிவரும் சமூகம் அடிமட்ட பொருளாதார அடுக்கமைவில் இடம் வகிக்கும். நாளடைவில் பெரும்பாலானோர் பொது நீரோட்டத்தில் இணைவதற்கு வாய்ப்புகள் பல உண்டு. எனினும் சில சமூகங்கள் இதற்கு விதிவிலக்காக அமைவதும் உண்டு. 

  

கனேடிய தொல்குடிகள் மிகவும் பின் தங்கிய சமூகங்களில் ஒன்று. தொல்குடிகள், ஐரோப்பியர் வருகையால் மிகவும் பாதிக்கப்பட்டு சுரண்டப்பட்டவர்கள் ஆவார்கள். இவர்களுக்கு தற்போது பல சிறப்புச் சலுகைகள், உரிமைகள் இருந்தாலும் இவர்கள் இன்னும் ஒரு பின் தங்கிய நிலையிலேயே இருக்கின்றார்கள்.

வெளி இணைப்புகள்
---------------

* The Rich 100 பரணிடப்பட்டது 2006-08-28 at the வந்தவழி இயந்திரம்
*
**கொங்கு மங்கலவாழ்த்து** என்பது கொங்கு வேளாளர் மற்றும் வேட்டுவக் கவுண்டர் என்ற இனத்தவர்கள் திருமணங்களில் நடைபெறும் மிக முக்கியமான சடங்குச்சீர்களில் ஒன்றாகும். குடிமகன் அல்லது மங்கலன் என்று அன்புடன் அழைக்கப்படும் நாவிதர்குலப் பெருமகன் இதனைப் பாடுவார். ஒவ்வொரு நிகழ்ச்சியாக மங்கலன் சொல்லி நிறுத்தும்போதும் மத்தளத்தில் மேளகாரர் ஒருமுறை தட்டுவார். "இது கவிச்சக்கிரவர்த்தி கம்பர் பெருமானால் பாடிக் கொடுக்கப்பட்டதென்று கொங்குநாட்டார் அனைவரும் நம்புகிறார்கள்" என்று 1913 இல் பதிப்பித்த திருச்செங்கோடு அட்டாவதானம் தி. அ. முத்துசாமி குறிப்பிடுகிறார். திருமண முறைகளை எளிய நாட்டு வழக்கச் சொற்களால் ஒழுங்குபெற அமைத்துப் புலவர்பிரானார் இதனை அருளியுள்ளார். அதற்கேற்ப இவ்வாழ்த்தினுள் 'கங்காகுலம் விளங்கக் கம்பர் சொன்ன வாழ்த்துரைத்து' என்பது கவுண்டர்களின் கங்க அரச வம்சப் பெயராகும்.

 
விக்கிமூலத்தில் இந்தப் பாடல்களின் முழுத் தொகுப்பு உள்ளது:
கொங்கு மங்கலவாழ்த்து

பதிப்பாதாரங்கள்
---------------

* தி. அ. முத்துசாமிக் கோனார், கவிச்சக்கிரவர்த்தியாகிய கம்பர் இயற்றிய மங்கல வாழ்த்து, வாழி. விவேகதிவாகரன் அச்சுக்கூடம், சேலம், 1913
* எஸ். ஏ. ஆர். சின்னுசாமி கவுண்டர், கொங்கு வேளாளர் புராண வரலாறு. தமிழன் அச்சகம், ஈரோடு, 1963

மேற்கோள்கள்
-----------
**சோகாவல் வட்டம்**, இந்தியாவின் உத்தரப் பிரதேசம் மாநிலத்தில் உள்ள அயோத்தி மாவட்டத்திலுள்ள 5 வருவாய் வட்டங்களில் ஒன்றாகும். இதன் நிர்வாகத் தலைமையிட சோகாவல் ஆகும். இந்நகரம் அயோத்தியிலிருந்து 25 தொலைவில் உள்ளது. இவ்வட்டம் பதர்சா பேரூராட்சி உள்ளிட்ட 148 கிராமங்களைக் கொண்டது.இவ்வட்டத்தின் முக்கியத் தொழில் வேளாண்மை ஆகும்.

சோகாவல் வட்டத்தில் உள்ள தன்னிபூர் கிராமத்தில், இடிக்கப்பட்ட பாபர் மசூதிக்கு பதிலாக புதிய அயோத்தி மசூதி டிசம்பர் 2021 முதல் கட்டப்பட்டு வருகிறது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி 64,415 வீடுகள் கொண்ட சோகாவல் வருவாய் வட்டத்தின் மக்கள் தொகை 3,85,818 ஆகும். அதில் ஆண்கள் 1,96,689 மற்றும் பெண்கள் 1,89,129 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். 96.6% மக்கள் கிராமப்புறங்களில் வாழ்கின்றனர். இதன் மக்கள் தொகையில் 6 வயதிற்குட்பட்ட குழந்தைகள் 15% ஆகவுள்ளனர். இதன் சராசரி எழுத்தறிவு 77% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 99,254 மற்றும் 43 ஆகவுள்ளனர். 

இதன் மக்கள் தொகையில் இந்துக்கள் 82.37%, இசுலாமியர் 17.24%, பௌத்தர்கள் , சமணர்கள், சீக்கியர்கள் , கிறித்தவர்கள் 0.13% மற்றும் பிறர் 0.26% ஆகவுள்ளனர்.

இதனையும் காண்க
--------------

* அயோத்தி மசூதி, தன்னிபூர்

மேற்கோள்கள்
-----------

1. ↑  Villages of Sohawal Tehsil
2. ↑  Construction of Ayodhya mosque likely to be completed by December 2023
3. ↑  அயோத்தி மசூதி கட்டுமான பணி 2023ல் முடிவடையும்
4. ↑  Sohawal Tehsil Population, Caste, Religion Data - Faizabad district, Uttar Pradesh
5. ↑  Sohawal Tehsil Population - Faizabad, Uttar Pradesh

| * பா
* உ
* தொ
அயோத்தி மாவட்டம் |
| --- |
| புவியியல் | 
* சிந்து கங்கைச் சமவெளி
* அவத் பிரதேசம்
* சரயு ஆறு

 |
| வரலாறு | 
* கோசல நாடு
* அயோத்தி
* இராமாயணம்
* ராம ஜென்மபூமி
* அயோத்தி நவாப்புகள்
* அவதி மொழி
* அயோத்தி சிக்கல்
* பாபர் மசூதி இடிப்பு
* 2005 ராமஜென்மபூமி தாக்குதல்
* 2019 அயோத்தி வழக்கில் தீர்ப்பு
* ஸ்ரீராம ஜென்மபூமி தீர்த்தச் சேத்திர அறக்கட்டளை

 |
| நகரங்கள் | 
* அயோத்தி - (அயோத்தி மாநகராட்சி)
* பைசாபாத் -  மாநகராட்சி
* அயோத்தி கண்டோன்மெண்ட்

 |
| வட்டங்கள் | 
1. அயோத்தி வட்டம்
2. சோகாவல் வட்டம்
3. பிகாப்பூர் வட்டம்
4. மிக்கிப்பூர் வட்டம்
5. ருதௌலி வட்டம்

 |
| ஊராட்சி ஒன்றியங்கள் | 
1. மசோதா
2. சோகாவால்
3. பிகாப்பூர்
4. மிக்கிப்பூர்
5. மாயாபஜார்
6. பூராபஜார்
7. ஹரிசிங்டோன் கஞ்ச்
8. அமனி கஞ்ச்
9. தருண்
10. மாவாய்
11. ருதௌலி

 |
| புனிதத் தலங்கள் | 
* ராம ஜென்மபூமி
* குழந்தை இராமர் கோயில்
* அனுமார் கோயில்
* சரயு ஆறு
* சரயு ஆற்றின் படித்துறைகள்

 |
| தொல்லியல் | 
* அயோத்தி அகழாய்வுகள்
* அயோத்தி கல்வெட்டு
* விஷ்ணு ஹரி கல்வெட்டு

 |
| இணையதளம் |  |
**சஞ்சய் அஸ்தானா** (*Sanjay Asthana*) விஸ்கான்சின் பல்கலைக்கழகத்தில் மருத்துவம் மற்றும் பொது சுகாதாரப் பள்ளியில் மருந்தியல் மற்றும் புரோஸ்டோலஜி பிரிவின் தலைவராக உள்ளார். மேலும் டான்கன் ஜி மற்றும் லாட்டி எச் பலாண்டெயில் ஜெரியாட்ரிக்ஸ் பிரிவின் தலைவராக இருந்தவர். 2009 ஆம் ஆண்டிலிருந்து, அஸ்தானா விஸ்கான்சின் அல்சைமர் நோய் ஆராய்ச்சி மையத்தின் இயக்குநராகவும் பணியாற்றியுள்ளார் 2015 ஆம் ஆண்டில், ஆஸ்தானா மரபியல் அறிவியலுக்கான முதல் இணைப் பேராசிரியராக நியமிக்கப்பட்டார்.

அவர் வில்லியம் எஸ். மிடில்டன் மெமோரியல் வெர்டேனன்ஸ் வைத்தியசாலையிலும் ஒரு நியமனம் பெற்றுள்ளார், அங்கு அவர் ஜெரியாட்ரிக் ஆராய்ச்சி கல்வி மற்றும் மருத்துவ மையத்தின் இயக்குநர் ஆவார்.

ஐக்கிய நாடுகள் சபையின் பொருளாதார நிபுணரும் தூதருமான அஸ்தானாவின் தந்தை அல்சைமர் நோயால் அவதியுற்றார். இது அஸ்தானாவை அந்த நோயைப் பற்றிப் படிப்பதற்கு ஊக்குவித்தது. சோயா ஐசோஃப்ளவன்ஸ், வைட்டமின் ஈ, மற்றும் ரேமிப்ரில், ஆகியவற்றின் விளைவுகளைச் சோதித்து இதில் வைட்டமின் ஈ, மனச்சோர்வை குறைக்கலாம் என்று கண்டறிந்துள்ளனர். சமீபத்திய வேலையில் இன்சுலின் எதிர்ப்பு அல்சைமர் நோயை உருவாக்கும் அபாயத்தை அதிகரிக்கக்கூடும் அல்லது நோய்த்தாக்கத்தின் வளர்ச்சியை அதிகரிக்கலாம் என கண்டறியப்பட்டது.

மேற்கோள்கள்
-----------

1. ↑  "UWSMPH Directory and Biography".
2. ↑  "New Alzheimer's Research Center Opens".
3. ↑  "New Role, Tremendous Vision: Sanjay Asthana, MD, Associate Dean for Gerontology". 2016-03-04 அன்று மூலம் பரணிடப்பட்டது.
4. ↑  "UWSMPH Director and Bio".
5. ↑  "Personal Experiences Inspire Alzheimer's Research".
6. ↑  Gleason, Carey E.; Fischer, Barbara L.; Dowling, N. Maritza; Setchell, Kenneth D. R.; Atwood, Craig S.; Carlsson, Cynthia M.; Asthana, Sanjay (2015-08-11). "Cognitive Effects of Soy Isoflavones in Patients with Alzheimer's Disease". *Journal of Alzheimer's disease: JAD* **47** (4): 1009–1019. doi:10.3233/JAD-142958. பன்னாட்டுத் தர தொடர் எண்:1875-8908. பப்மெட்:26401779.
அல்லி உதயன்
**உதயக்குமார்** என்ற இயற்பெயர் கொண்ட **அல்லி உதயன்** ஒரு சிறுகதை எழுத்தாளர், கவிஞர். தேனி - அல்லிநகரத்தில் வசித்து வரும் இவர் கவிதை, சிறுகதை, கட்டுரை என்று பல சிற்றிதழ்களில் எழுதியிருக்கிறார். உண்ணாமலை பதிப்பகம் எனும் பெயரில் பதிப்பகம் ஒன்றைத் தொடங்கி, தமிழ்ச் சிற்றிதழ்களில் எழுதி வரும் இளம் படைப்பாளிகளுடன் இணைந்து பல கூட்டுக் கவிதை, சிறுகதை நூல்களையும் வெளியிட்டுள்ளார். அல்லி உதயன் எண்பதுகளில் எழுதத்துவங்கிய முக்கியமான சிறுகதை எழுத்தாளர்களில் ஒருவர்.

எழுதியுள்ள நூல்கள்
------------------

1. கறை படிந்த வைகறைகள் (கவிதைகள்)
2. பிழிவு (சிறுகதைகள்)
3. அல்லிஉதயன் கதைகள்
4. வழிப்போக்கு (சிறுகதைகள்)
5. சுப்பாரெட்டியாரின் பூர்வீகம்
6. அரண்

ஈடுபாடுள்ள இலக்கிய அமைப்பு
--------------------------

தமிழ்நாடு முற்போக்கு எழுத்தாளர் கலைஞர்கள் சங்கத்தின் தேனி மாவட்ட செயற்குழு உறுப்பினர். தேனி மாவட்டத்தின் முன்னாள் தலைவராகவும், செயலாளராகவும் பல ஆண்டுகள் பணியாற்றியிருக்கிறார்.

வெளி இணைப்பு
------------

* [ தேனி மாவட்ட எழுத்தாளர்கள் வலைப்பூவில் அல்லி உதயன் பற்றிய குறிப்புகள்.
* [ அல்லி உதயன் பங்கேற்ற நூல் வெளியீட்டு விழா பற்றிய பத்திரிகைச் செய்தி
**சோகத்தூர் யோகநரசிம்ம சுவாமி திருக்கோயில்** தமிழ்நாட்டில் திருவண்ணாமலை மாவட்டத்தில் வந்தவாசி தாலுக்காவில் அமைந்துள்ள புராதனமான நரசிம்மர் திருக்கோயில். கலியுகத்தின் ஆரம்பத்தில் ’சோக அபஹத்ருபுரம்’ (சோகத்தைப் போக்கக்கூடிய தலம்) என்று வழங்கப்பட்டது.

வரலாறு
------

கலியுகம் ஆரம்பித்த போது மக்களுக்கு ஏற்படப்போகும் துன்பங்களை நினைத்து வருந்திய பிரம்மதேவர் தவம் செய்து தம் சோகத்தைப் போக்கிக் கொண்ட திருத்தலம். மக்களுக்கு தாம் துணையிருப்பதாக யோகநரசிம்மர் பிரம்மதேவருக்கு வாக்களித்த திருத்தலம். 

வைணவ அடியார்களில் முக்கியமானவரான நாதமுனிகளின் எட்டு சீடர்களில் ஒருவர் மகான் ஸ்ரீ சோகத்தூர் ஆழ்வான். சோகத்தூர் ஆழ்வாரது அவதாரத்தலமிது. அகோபில மடத்தின் 16ஆம் பட்டத்தவரான ஸ்ரீமதே ஸ்ரீவண்சடகோப ஸ்ரீ சடகோப யதீந்திர மகாதேசிகனின் அவதாரத்தலமிது.

மடைப்பள்ளியும் கிணறும்
----------------------

2008 ஆம் ஆண்டு இத்திருக்கோயிலின் பழுதடைந்திருந்த கிணற்றையும் மடைப்பள்ளியையும் சீர்செய்ய தேவைப்பட்ட இரண்டு இலட்ச ரூபாய்க்காக பக்தர்களிடம் வேண்டுகோள் விடப்பட்டது.

மேற்கோள்கள்
-----------

1. 1 2 3 4 5 6 7  குமுதம் ஜோதிடம்; 28.11.2008; பக்கம் 26
2. ↑
**அல்லரி சுபாஷினி** (இயற்பெயர்:திருமலா சுபாஷினி) இந்தியாவின் ஆந்திரப் பிரதேசத்தை சேர்ந்த நடிகையாவார். தமிழ் மற்றும் தெலுங்கு திரைப்படங்களில் துணை கதாபாத்திரங்களில் நடித்து வருகிறார்.

தனிப்பட்ட வாழ்க்கை
------------------

ஆந்திர மாநிலத்தின் பீமாவரத்தைச் சேர்ந்த இவர்,பள்ளியில் படிக்கும் போதே தனது தந்தையை இழந்துள்ளார். அதனால் ஏழாம் வகுப்பு வரையே படித்துள்ளார். குடும்ப கஷ்டம் காரணமாக மிக இளம் வயதிலேயே திருமணமும் நடந்துள்ளது. சிறுவயதிலிருந்தே மேடை நாடகங்களில் நடித்து வந்துள்ள இவர், 2002 ஆம் ஆண்டிலிருந்து திரைப்படங்களில், அம்மா, அக்கா போன்ற வேடங்களில் நடித்துவருகிறார்.

தொழில்
------

*சிந்தாமணி* என்ற மேடை நாடக நிகழ்ச்சி ஹைதராபாத்தில் நடைபெற்ற போது, இவரது நடிப்பைக் கண்ட நடிகர் **சலபதி ராவ்**, *அல்லரி* என்ற புதிய படத்தைத் தயாரித்து வரும் தனது மகன் *ரவிபாபுவை* அணுகுமாறு இவரிடம் அறிவுறுத்தினார். அதன்படி அந்தப் படத்தில் இவருக்கு அம்மா வேடத்தில் நடிக்கும் வாய்ப்பு கிடைத்தது. அப்படத்தில் இவரது நடிப்பு அவருக்கு நல்ல அங்கீகாரத்தைக் கொடுத்து, பல்வேறு திரைப்பட வாய்ப்புகளை தேடி கொடுத்தது. அதைத்தொடர்ந்து தனது இயற்பெயர் திருமலா என்பதை ''அல்லரி'' சுபாஷினி என்று மாற்றி பல்வேறு திரைப்படங்களில் நடித்து வருகிறார். கிருஷ்ண வம்சி இயக்கிய ஸ்ரீ ஆஞ்சநேயத்தில் குறிப்பிடத்தக்க வேடங்களில் நடித்துள்ளார். பாலகிருஷ்ணா, என்டிஆர், நாகார்ஜுனா, சிரஞ்சீவி, ரஜினிகாந்த் போன்ற பிரபல ஆந்திர, தமிழ்நட்சத்திரங்களுடன் நடித்துள்ளார்.

புற்றுநோயால் பாதிக்கப்பட்டு சிகிச்சையில் இருந்து வரும் இவர், தற்காலிகமாக நடிப்பிற்கு இடைவெளி விட்டுள்ளார்,

திரைப்படவியல்
-------------

* *அல்லரி* (2002)
* *சென்னகேசவ ரெட்டி* (2002)
* *ஈஸ்வர்* (2002)
* *ஸ்ரீ ஆஞ்சநேயம்* (2004)
* *காஞ்சனமாலா கேபிள் டிவி* (2005)
* *கிதகிதலு* (2006)
* *சத்யபாமா* (2007) உணவக மேலாளராக
* *நச்சாவுலே* (2008)
* *பெண்டு அப்பாராவ் ஆர்எம்பி* (2009)
* *அமராவதி* (2009)
* *பணம் பணம், அதிக பணம்* (2011)
* *ஆகாசமே ஹட்டு* (2011)
* *சுடிகாடு* (2012)
* *சூர்யா vs சூர்யா* (2015)
* *குண்டூர் டாக்கீஸ்* (2016)
* *பார்வதிபுரம்* (2016) ரங்கநாயகி

மேற்கோள்கள்
-----------

1. ↑  "Telugu Movie Actress Allari Subhashini". *nettv4u.com*. 14 September 2016 அன்று பார்க்கப்பட்டது.
2. ↑  "Allari Subhashini Telugu Movie Actress". *99doing.com*. 14 September 2016 அன்று பார்க்கப்பட்டது.
3. ↑  "Actress Allari Subhashini Reveals Anchor Suma Kanakala is the Reason Why She is Healthy". *News18* (ஆங்கிலம்). 2022-07-11. 2023-03-19 அன்று பார்க்கப்பட்டது.
Waterfall in ஹவாய், அமெரிக்க ஐக்கிய நாடுகள்வார்ப்புரு:SHORTDESC:Waterfall in ஹவாய், அமெரிக்க ஐக்கிய நாடுகள்
**கிபு அருவி** (Kipu Falls) என்பது ஹவாயில் கிழக்கு காவையில் உள்ள ஒரு அருவி ஆகும். 

ஐந்து வருட கால இடைவெளியில் ஐந்து பேர் நீரில் மூழ்கி இறந்தது, மற்றும் பல விபத்தினால் ஏற்பட்ட காயங்கள் காரணமாக கிபு அருவி ஒரு ஆபத்தான நற்பெயரைக் கொண்டுள்ளது. அடிக்கடி நிகழும் நீரில் மூழ்கி இறப்புகளின் காரணமாக, அருவி அமைந்துள்ள நிலத்தை சொந்தமாகக் கொண்ட க்ரோவ் ஃபார்ம்ஸ் நிறுவனம், அணுகல் பாதையைத் தடுக்க முடிவு செய்தது. சட்டபூர்வமான ஒரு பார்வையில், இந்த அருவி உண்மையில் பொதுமக்களின் பயன்பாட்டிற்கு திறந்திருக்கப்படவில்லை.  வழிகாட்டி புத்தகங்கள் இந்த அருவியின் இருப்பிடத்தை விளம்பரப்படுத்தத் தொடங்கிய பின்னர் விபத்துகளின் மூலமான காயங்கள் அதிகமாகிவிட்டன.  

*ரைடர்ஸ் ஆஃப் தி லாஸ்ட் ஆர்க்கின்* அறிமுகக் காட்சியின் படப்பிடிப்பின் அமைவிடமாகவும் கிபு அருவி பரவலாக அறியப்படுகிறது.

மேற்கோள்கள்
-----------

1. ↑  "Kipu Falls, Hawaii Swimming Hole, Is A Deadly Tourist Trap". Associated Press. September 18, 2011.. பார்த்த நாள்: 2017-07-11.
2. ↑  "Kauai's popular Kipu Falls fenced-off". Hawaii News Now.. பார்த்த நாள்: 2017-07-11.
வெப்பவியக்கவியலில் **கிப்ஸ் பயன்தரு ஆற்றல்** (*Gibbs free energy*) அல்லது (பன்னாட்டு தனி மற்றும் பயன்பாட்டு வேதியியல் ஒன்றியம் பரிந்துரைத்த பெயர்: **கிப்சின் ஆற்றல்** (*Gibbs energy*), அல்லது **free enthalpy** என்பது ஒரு வெப்பவியக்கவியல் அமைப்பில் இருந்து மாறா வெப்பநிலையிலும் (சமவெப்பநிலை), மாறா அழுத்தத்திலும் (சமவழுத்தச் செயல்முறையிலும்), பெறப்படும் பயன்படு ஆற்றல் அல்லது வேலை ஆகும். இது வெப்பவியக்கவியலில் உள்ள நிலையாற்றல் ஆகும். கிப்சின் ஆற்றல் மாற்றத்தை ({\displaystyle \Delta G}) எனக் குறிப்பர்.

* {\displaystyle \Delta G<0}: தானாக நிகழும் வேதியற்வினை (exergone Reaction).
* {\displaystyle \Delta G=0}: சமநிலை.
* {\displaystyle \Delta G>0}: புறத்திலிருந்து பெறப்படும் ஆற்றலால் நிகழும் வேதியற்வினை (endergone Reaction).

சிறப்பியல்புகள்
---------------

வரைவிலக்கணங்கள்
---------------

கிப்சின் சுயாதீன ஆற்றல் சக்தியானது பின்வருமாறு தரப்படுகின்றது.

dG = dH - T.dS

dG - கிப்சின் சுயாதீன ஆற்றல் சக்தி

dH - எந்தல்பி , ெவப்பவுள்ளுைற மாற்றம்

T - ெவப்பநிைல (ெகல்வின்)

dS - எந்திரப்பி

கிப்சின் பயனுறு ஆற்றல் பின்வருமாறு வரையறுக்கப்படுகிறது:

*G(p,T)* = *U* + *pV* − *TS*
அல்லது

*G(p,T)* = *H* − *TS*
இங்கு: 

* *U* - அக ஆற்றல் (அனைத்துலக முறை அலகுகள் (SI) அலகு: ஜூல்)
* *p* - அழுத்தம் (SI அலகு: பாசுக்கல்)
* *V* - கனவளவு (SI அலகு: மீ3)
* *T* - வெப்பநிலை (SI அலகு: கெல்வின்)
* *S* - சிதறம் (SI அலகு: ஜூல் / கெல்வின்)
* *H* - வெப்ப அடக்கம் (SI அலகு: ஜூல்)

மேற்கோள்கள்
-----------

1. ↑  Greiner, Walter; Neise, Ludwig; Stöcker, Horst (1995). *Thermodynamics and statistical mechanics*. Springer-Verlag. பக். 101.
சபாரி உலாவி ஆப்பிள் நிறுவனத்தின் வணிக உரிமம் பெற்ற ஒரு உயர்ந்த உலாவி ஆகும். சபாரி உலாவியின் ஐந்தாவது பதிப்பை ஆப்பிள் நிறுவனம் வெளியிட்டுள்ளது. இது மாக் இயங்கு தளத்துடன் இணைந்து வரும் ஒரு மென்பொருள். சபாரி உலாவி முதன் முதலில் ஜனவரி 7 , 2003ல் வெளியிட்டு , பின்னர் மாக் 10.3 பந்தர் பதிப்புடன் கோட நிலை (default) உலாவியாக மாறியது. மைக்ரோசாப்ட் விண்டோஸ் இயங்குதளத்தில் இயங்ககூடிய சபாரி உலாவியும் 2007 ஜூன் மாதம் வெளியிட்டது. இணையத்தளத்தில் மிகவும் பிரபலமான உலாவியில் சபாரி நான்காம் இடத்தில உள்ளது.

வரலாறு
======

1997 வரையில் ஆப்பிள் நிறுவனம் மசிண்டோஷ் கணினிகளில் நெட்ஸ்கேப் நாவிகடோர் மற்றும் சைபர்டாக் என்ற உலாவிகளை மட்டுமே உள்ளடிகியதாக வியாபாரம் செய்தது. பின்னர் மைக்ரோசாப்ட் ஆப்பிள் நிறுவனத்திற்கு இடையில் இருந்த ஒப்புதல் மூலம் இன்டர்நெட் எக்ஸ்ப்லோரேர் மாக் இயங்குதளத்தில் கோடநிலை உலாவியாக சுமார் ஐந்து வருடத்திற்கு இருந்தது. இருந்தாலும் ஆப்பிள் நிறுவனம் நெட்ஸ்கேப் நாவிகடோர் உலாவியை பதிலீடாக வைத்திருந்தது, பின்னர் அதுவே கோடநிலை உலாவியாக மாறியது.

சபாரி 1
-------

ஜனவரி 2003ல், சான் பிரான்சிஸ்கோ நகரில் நடந்த மாக் வேர்ல்ட் என்ற ஆண்டு மாட்நாட்டில் ஸ்டீவ் ஜொப்ஸ், அந்நிறுவனத்தின் முதன்மை செயல் அதிகாரி, ஆப்பிள் நிறுவனம் சுயமாக தயாரித்த சபாரி உலவியை அறிமுகப்படுத்தினார். சபாரி உலாவி மாக் 10.3 பதிப்பில் கோடநிலை உலாவியாக மாற்றப்பட்டது, அதே சமயம் இண்டர்நெட் எக்சுபுளோரர் பதிலீடு உலாவியாக சேர்த்துகொண்டது .

உசாத்துணை
---------

1. ↑  "The WebKit Open Source Project". 2011-08-30 அன்று மூலம் பரணிடப்பட்டது. 2017-04-06 அன்று பார்க்கப்பட்டது.(subscription required)

வெளி இணைப்புகள்
---------------

* அதிகாரப்பூர்வ இணையதளம்
* Introduction to "What’s New in Safari"
* Safari 10 for Developers
**சு. முத்துசாமி (S. Muthusamy**) என்பவர் ஒரு தமிழக அரசியல்வாதி மற்றும் மற்றும் தமிழக சட்டமன்ற உறுப்பினர் மற்றும், அமைச்சர் ஆவார். இவர் தமிழக சட்டமன்றத்துக்கு அனைத்திந்திய அண்ணா திராவிட முன்னேற்றக் கழகத்தின் சார்பில் ஈரோடு தொகுதியில் இருந்து 1977, 1980, 1984 தேர்தல்களில் இருந்து தேர்ந்தெடுக்கப்பட்டார். மேலும் பவானி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் எம். ஜி. இராமச்சந்திரனின் அமைச்சரவையில் எட்டு ஆண்டுகள் போக்குவரத்து அமைச்சராகவும், 1991 தேர்தலுக்குப்பின் ஜெயலலிதா அமைச்சரவையில் சுகாதாரத்துறை அமைச்சராகவும் இருந்தார்.

  

முத்துசாமி 2010 இல் திமுகவில் சேர்ந்தார், அவர் 2021 ஆம் ஆண்டில் ஈரோடு மேற்கு தொகுதியில் இருந்து திராவிட முன்னேற்றக் கழகம் வேட்பாளராக தமிழக சட்டமன்றத்தில் தேர்ந்தெடுக்கப்பட்டார். இதையடுத்து 2021 மே 7 அன்று தமிழக வீட்டுவசதி மற்றும் நகர்ப்புற மேம்பாட்டுத் துறை (வீட்டுவசதி, ஊரக வீட்டு வசதி, நகரமைப்புத் திட்டமிடல், வீட்டு வசதி மேம்பாடு, இடவசதி கட்டுப்பாடு நகர திட்டமிடல், நகர்ப்பகுதி வளர்ச்சி, சென்னை பெருநகர வளர்ச்சிக் குழுமம்) அமைச்சர் ஆக பொறுப்பேற்றார்.

பணிகள்
------

ஈரோட்டில் செயல்பட்ட அரசியல்வாதிகளில் ஈரோட்டின் வளர்ச்சிக்கு பங்காற்றியவர்களில் முதன்மையானவர் முத்துசாமி ஆவார். மேலும் ஈரோட்டின் அடிப்படை உள்கட்டமைப்பு வசதிகள் பல செயல்படுத்தியும், கொங்கு நாட்டில் குறிப்பிடத்தக்க அளவிற்கு போக்குவரத்து துறையை வளர்த்தவரும் ஆவார். முத்துசாமி பல புதிய திட்டங்களை கொங்கு நாட்டுக்கு கொண்டுவந்தவர். மாவட்ட ஆட்சியர் அலுவலகம், ஈரோடு பேருந்து நிலையம், IRTT தொழில்நுட்பக் கல்லூரி (IRTT), ஈரோடு, ஐ. ஆர். டி.டி மருத்துவ கல்லூரி, பவானி-ஈரோடு சாலையில் புதிய பாலம் போன்றவை இவரால் பெற்றவையாகும். முத்துசாமி 2010 ல் திமுகவில் இணைந்து திமுக தலைமை செயற்குழு உறுப்பினராக இருந்த இவர் தற்போது, திமுகவின் ஈரோடு தெற்கு மாவட்ட செயலாளராக உள்ளார்.

தேர்தல்கள் போட்டியிட்ட மற்றும் முடிவுகள்
----------------------------------------

| தேர்தல்கள் | தொகுதி | முடிவு |
| --- | --- | --- |
|
| 1977 | ஈரோடு தொகுதி | வெற்றி |
|
| 1980 | ஈரோடு தொகுதி | வெற்றி |
|
| 1984 | ஈரோடு தொகுதி | வெற்றி |
|
| 1991 | பவானி தொகுதி | வெற்றி |
|
| 2011 | ஈரோடு கிழக்கு தொகுதி | தோல்வி |
|
| 2016 | ஈரோடு கிழக்கு தொகுதி | தோல்வி |
|
| 2021 | ஈரோடு மேற்கு தொகுதி | வெற்றி |
|

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2016-02-02 அன்று பார்க்கப்பட்டது.
2. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2016-02-02 அன்று பார்க்கப்பட்டது.
3. ↑  1984 Tamil Nadu Election Results, Election Commission of India
4. ↑  "1991 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2016-02-02 அன்று பார்க்கப்பட்டது.
5. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
6. ↑  Scam Count
7. ↑  கி.ஜெயப்பிரகாஷ் (14 ஆகத்து 2018). "போக்குவரத்து துறையை குழந்தைபோல் வளர்த்து கண்ணின் இமைபோல் காத்தவர் கருணாநிதி: முன்னாள் அமைச்சர் எஸ்.முத்துசாமி பெருமிதம்". *செய்திக் கட்டுரை*. இந்து தமிழ். 15 ஆகத்து 2018 அன்று பார்க்கப்பட்டது.
**குப்தேசுவர் மகாதேவ் குகை** (*Gupteshwor Mahadev Cave*) நேபாள நாட்டின் காசுக்கி மாவட்டத்தின் பொக்காரா நகரத்திலுள்ள சோரேபட்டான் என்ற பகுதியில் டேவிசு நீர்வீழ்ச்சிக்கு எதிரே அமைந்துள்ள ஒரு குகையாகும். குப்தேசுவர் மகாதேவ் குகை பொக்காராவின் முக்கிய சுற்றுலா ஈர்ப்புகளில் ஒன்றாகக் கருதப்படுகிறது. 

1950 ஆம் ஆண்டில் கண்டுபிடிக்கப்பட்ட குப்தேசுவர் மகாதேவ் குகை நேபாளத்தின் மிக நீளமான (2950 மீட்டர்) குகையாக கருதப்படுகிறது. டேவிசு அருவியின் நீர் இந்த குகை வழியாக செல்கிறது. குகைக்குள் மிகப்பெரிய சிவலிங்கங்கத்துடன் கூடிய ஒரு சிவன் கோயில் உள்ளது. இந்த நிலத்தடி கோவில் ஆண்டின் 365 நாட்களும் உள்நாட்டு மற்றும் வெளிநாட்டு சுற்றுலா பயணிகளால் பரபரப்பாக இருக்கும். குறைந்த வெளிச்சமும் ஈரமான குறுகிய பாதைகளும் இருப்பதால் மூத்த குடிமக்கள் மற்றும் குழந்தைகள் இந்த இடத்திற்குச் செல்ல பரிந்துரைக்கப்படுவதில்லை.

காட்சியகம்
----------

* 
* 
* 
* 
*

மேற்கோள்கள்
-----------

1. ↑  "Gupteshwor Mahadev Cave | Pokhara, Nepal Attractions". *Lonely Planet* (ஆங்கிலம்). 2020-07-15 அன்று பார்க்கப்பட்டது.
2. ↑  "Gupteshwor Mahadev Cave, Gupteswar Mahadev Cave Pokhara". *Vivaan Adventure* (ஆங்கிலம்). 2018-10-23. 2020-07-15 அன்று பார்க்கப்பட்டது.
கணிதத்தில் இந்தியக் கணிதவியலாளர் பிரம்மகுப்தரால் காணப்பட்ட அணியானது அவரது பெயரால் **பிரம்மகுப்தர் அணி** (Brahmagupta matrix) என அழைக்கப்படுகிறது

பிரம்மகுப்தர் அணி:

{\displaystyle B(x,y)={\begin{bmatrix}x&y\\\pm ty&\pm x\end{bmatrix}}}
இவ்வணி கீழ்வரும் முடிவை நிறைவு செய்கிறது: 

{\displaystyle B(x\_{1},y\_{1})B(x\_{2},y\_{2})=B(x\_{1}x\_{2}\pm ty\_{1}y\_{2},x\_{1}y\_{2}\pm y\_{1}x\_{2}).\,}
பிரம்மகுப்தர் அணியின் அடுக்குகளின் வரையறை: 

{\displaystyle B^{n}={\begin{bmatrix}x&y\\ty&x\end{bmatrix}}^{n}={\begin{bmatrix}x\_{n}&y\_{n}\\ty\_{n}&x\_{n}\end{bmatrix}}\equiv B\_{n}.}
{\displaystyle \ x\_{n},} {\displaystyle \ y\_{n}} இரண்டும் பிரம்மகுப்தர் பல்லுறுப்புக்கோவைகளென அழைக்கப்படுகின்றன.

பிரம்மகுப்தர் அணிகளை எதிர்ம முழு எண்களுக்கும் நீட்டிக்கலாம்:

{\displaystyle B^{-n}={\begin{bmatrix}x&y\\ty&x\end{bmatrix}}^{-n}={\begin{bmatrix}x\_{-n}&y\_{-n}\\ty\_{-n}&x\_{-n}\end{bmatrix}}\equiv B\_{-n}.}

மேற்கோள்கள்
-----------

1. ↑  "The Brahmagupta polynomials" (PDF). *Suryanarayanan*. The Fibonacci Quarterly. 3 November 2011 அன்று பார்க்கப்பட்டது.

வெளியிணைப்புகள்
---------------

* Eric Weisstein. *Brahmagupta Matrix*, MathWorld, 1999.
* Eric W. Weisstein (2003). *CRC Concise Encyclopedia of Mathematics*. Florida: CRC Press. பக். 282. பன்னாட்டுத் தரப்புத்தக எண்:1-58488-347-2.
**சிக்கலான மற்றும் வளர்ந்து வரும் தொழில்நுட்பத்திற்கான அமெரிக்க-இந்தியா முன்முயற்சி** (*United States-India Initiative on Critical and Emerging Technology*) என்பது வளரும் தொழில்நுட்பத் துறைகளில் ஒத்துழைப்பை மேம்படுத்துவதற்காக அமெரிக்கா மற்றும் இந்தியாவால் நிறுவப்பட்ட ஒரு கூட்டு கட்டமைப்பாகும். செயற்கை நுண்ணறிவு, துளிமம் கணிப்பு, குறைக்கடத்திகள் மற்றும் கம்பியில்லாத் தொலைத்தொடர்பு ஆகியவை இப்பகுதிகளில் உள்ளடங்கும்.

பின்னணி
-------

மே 2022 ஆம் ஆண்டு மே மாதத்தில் அமெரிக்க சனாதிபதி ஜோ பைடனும் இந்திய பிரதமர் நரேந்திர மோடியும் கூட்டாக சிக்கலான மற்றும் வளர்ந்து வரும் தொழில்நுட்பத்திற்கான அமெரிக்க-இந்தியா முன்முயற்சியை வெளியிட்டனர். இதைத் தொடர்ந்து, ஜனவரி 31, 2023 ஆம் ஆண்டு சனவரி மாதம் 31 ஆம் தேதியன்று வாசிங்டன், டி.சி.யில் இரு நாடுகளின் தேசிய பாதுகாப்பு ஆலோசகர்களின் தலைமையில் இவ்வமைப்பின் தொடக்க கூட்டம் நடந்தது.

மேலும், துளிமம் தொழில்நுட்பத் துறையில் ஆராய்ச்சி மற்றும் ஒத்துழைப்பை ஊக்குவிக்க இரு நாடுகளும் இணைந்து இந்தோ-அமெரிக்க துளிம ஒருங்கிணைப்பு பொறிமுறையை உருவாக்கின. இந்த பொறிமுறையானது தொழில்துறை, கல்வித்துறை மற்றும் அரசாங்கம் உட்பட பல்வேறு துறைகளைச் சேர்ந்த பங்கேற்பாளர்களை உள்ளடக்கியதாகும். இவர்கள் கூட்டு முயற்சிகள் மற்றும் கூட்டாண்மைகளை எளிதாக்குவதற்காக ஒன்றாக வேலை செய்கிறார்கள்.

மேற்கோள்கள்
-----------

1. ↑  S, Sumeda (2023-06-17). "Explained | What is the India, U.S. initiative on future tech?" (in en-IN). *The Hindu*. .
2. ↑  House, The White (2023-01-31). "FACT SHEET: United States and India Elevate Strategic Partnership with the initiative on Critical and Emerging Technology (iCET)". *The White House* (ஆங்கிலம்). 2023-06-29 அன்று பார்க்கப்பட்டது.
3. ↑  Swanson, Ana (2023-01-31). "U.S. Courts India as Technology Partner to Counter China" (in en-US). *The New York Times*. .
4. ↑  Pillai Rajagopalan, Rajeswari (4 February 2023). "iCET: Strengthening the India-US Tech Agenda". *thediplomat.com* (ஆங்கிலம்). 2023-06-29 அன்று பார்க்கப்பட்டது.